《甘泉诗》
唐代·耿湋

异井甘如醴，深仁远未涯。气寒堪破暑，源净自蠲邪。

修绠悬冰堪，新桐荫玉沙。带星凝晓露，拂雾涌秋华。

绿溢涵千仞，清泠饮万家。何能葛洪宅，终日闭烟霞。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。